OpenLLM-France/wikimedia huggingface dataset:
# Kalanchoe deficiens

Kalanchoe deficiens és una espècie de planta suculenta del gènere Kalanchoe, que pertany a la família Crassulaceae.

## Descripció

És una planta perenne, que forma mates, d'1,5 m d'alçada, totalment glabra o amb pèls glandulars a la part superior.
Les fulles són peciolades, carnoses, gris clar-verdoses, glabres, amb pecíol ample, de 0,5 a 2 cm de llarg; làmina el·líptica, ovada a àmpliament obovada, de 4 a 10 cm de llarg i de 2,5 a 5 cm d'ample, punta obtusa, base cuneada, marges sencers o crenats.
Les inflorescències són corimbiformes, de 7 a 12 cm, pedicels de 2 a 6 mm, amb pèls glandulars.
Les flors són erectes, amb pèls glandulars curts més o menys densos; tub de calze de 0,2 a 0,5 mm; sèpals estretament ovats a lanceolats, aguts, de 3 a 6,5 mm de llarg i de 1 a 2 mm d'ample; corol·la de color escarlata, vermell ataronjat a rosat, tub més o menys cilíndric, eixamplat a la base, de 8 a 12 mm; pètals ovats a obovats, mucronats, de 5 a 7 mm de llarg i de 2,2 a 4 mm d'ample, estams inserits cap a la part superior del tub de la corol·la, estams superiors lleugerament sobresortints.

## Distribució

La planta es troba a l'Himalaya tropical, Caixmir, India, Xina, Bhutan, Sikkim, Taiwan, Cambodja, Indonesia, Laos, Malaysia, Nepal, Filipines, Tailàndia, Vietnam, Yemen, etc.

## Taxonomia

Kalanchoe deficiens va ser descrita per Paul Friedrich August Ascherson i Georg August Schweinfurth (Asch. & Schweinf.) i publicada a Illustration de la Flore d'Égypte [Cairo] 79. 1887.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
deficiens: epítet llatí que significa 'decaigut'.

### Sinonímia

* Cotyledon deficiens Forss. (1775) / Kalanchoe glaucescens var. deficiens (Forss.) Senni (1905)
* Cotyledon integra Medikus (1775) / Kalanchoe integra (Medikus) Kuntze (1891)
* Cotyledon nudicaulis Murray (1784) / Vereia nudicaulis (Murray) Sprengel (1825)
* Cotyledon aegyptiaca Lamarck (1786) / Kalanchoe aegyptiaca (Lamarck) DC (1801)
* Cotyledon nudicaulis Vahl (1791)

## Referències

* ↑ «Kalanchoe deficiens». International Crassulaceae Network.
* ↑ «Kalanchoe deficiens Asch. & Schweinf.». International Plant Names Index.
# Ladomerská Vieska

Ladomerská Vieska és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1335.
# Farmàcia Argelaguet

La Farmàcia Argelaguet és un edifici modernista de Sabadell (Vallès Occidental) inclòs a l'Inventari del Patrimoni Arquitectònic de Catalunya.

## Descripció

Presenta una decoració de la façana de caràcter modernista. La porta d'entrada al local mostra una ornamentació amb ceràmica vidriada, ocupant el brancal i la llinda de la porta, dividint-se en dues zones: la zona del sòcol amb rajols monocroms i la part superior amb una ornamentació vegetal policroma que neix dels brancals de la porta. A l'alçada de la llinda hi ha dos medallons ovalats en els que es representa el símbol farmacèutic de la serp enroscada en la copa i un pot de ceràmica dels utilitzats en les farmàcies per tal de conservar els productes medicinals. Sobre la llinda hi ha el cartell que anuncia l'establiment: "Farmàcia". Cal destacar el treball de fusteria de l'interior de la botiga, ja que es tracta de les prestatgeries originals en excel·lent estat de conservació.

## Referències

* ↑ «Farmàcia Argelaguet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].
# North English

North English és una població dels Estats Units a l'estat d'Iowa. Segons el cens del 2000 tenia 991 habitants.

## Demografia

Segons el cens del 2000, North English tenia 991 habitants, 408 habitatges, i 255 famílies. La densitat de població era de 683,3 habitants/km².
Dels 408 habitatges en un 28,2% hi vivien nens de menys de 18 anys, en un 50,5% hi vivien parelles casades, en un 9,8% dones solteres, i en un 37,3% no eren unitats familiars. En el 33,6% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,5% tenia menys de 18 anys, un 7% entre 18 i 24, un 24,4% entre 25 i 44, un 18,2% de 45 a 60 i un 28% 65 anys o més.
L'edat mediana era de 42 anys. Per cada 100 dones de 18 o més anys hi havia 77,4 homes.
La renda mediana per habitatge era de 32.639 $ i la renda mediana per família de 43.162 $. Els homes tenien una renda mediana de 31.480 $ mentre que les dones 23.563 $. La renda per capita de la població era de 16.158 $. Entorn del 5,9% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North English». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- North English». American Fact Finder. Oficina del Cens dels Estats Units, 12-01-2010.
# Jón Baldvin Hannibalsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Jón Baldvin Hannibalsson (Ísafjörður, 21 de febrer de 1939) és un polític i diplomàtic islandès.

## Biografia

Fill de Hannibal Valdimarsson, Jón Baldvin Hannibalsson va fer un màster en economia a la Universitat d'Edimburg el1963. Va ser alumne de la Universitat d'Estocolm de 1963 a 1964, i també va estudiar a la Universitat d'Islàndia el 1965. Va assistir al Centre d'Estudis Europeus de la Universitat Harvard de 1976 a 1977. Va editar Frjáls þjóð (1964–1967) i Alþýðublaðið (1979–1982).
En la seva carrera política, va ser president del Partit Socialdemòcrata islandès (1984–1996), ministre de Finances (1987–1988) i ministre d'Afers Estrangers (1988–1995). Jón Baldvin Hannibalsson va encapçalar la delegació islandesa quan el país va participar en la formació de l'Espai Econòmic Europeu.
Més tard, va exercir com a diplomàtic als Estats Units i Mèxic de 1998 a 2002, i a Finlàndia, Estònia, Letònia i Lituània de 2002 a 2005. Va ser ambaixador a Ucraïna de 2004 a 2006. Va reconèixer la independència dels estats bàltics el 1991 i va ser l'únic ministre d'Exteriors occidental a arribar en escena el gener de 1991, quan Gorbatxov estava a punt de viure una ofensiva militar.

## Llegat

El gener de 1991, després que el vessament de sang de Vílnius, va començar el procés d'establir connexions diplomàtiques entre Lituània i Islàndia. Així, Islàndia va ser el primer estat a entrar en conflicte amb la Unió Soviètica per donar suport a la llibertat bàltica.
En reconeixement, la plaça davant del Ministre d'Exteriors d'Estònia a Tallin s'anomena plaça d'Islàndia, i les roques de les últimes barricades de gener de 1991 als entorns del parlament lituà duen la inscripció "Per Islàndia - Ells es van atrevir mentre altres callaven".
Pel seu paper en el reconeixement de la independència de Lituània, Jón Baldvin Hannibalsson va ser guardonat com a Comandant de la Gran Creu de l'Orde del Gran Duc Gediminas de Lituània, així com la Medalla de 13 de gener i el títol de ciutadà honorífic de Vílnius. També va rebre la primera classe de l'Orde de la Creu de Terra Mariana d'Estònia.

## Referències

* ↑ «Jón Baldvin Hannibalsson (speaker profile)». Barcelona Centre for International Affairs, 2009. Arxivat de l'original el 2013-11-04. [Consulta: 12 març 2013].
* ↑ Skrá yfir fulltrúa Íslands hjá erlendum ríkjum frá upphafi
* ↑ «Jón Baldvin Hannibalsson». (The profile was written for the exhibition "Good-bye, Charlie! 20 Years since the Fall of Communism in Europe). Estonian History Museum. Arxivat de l'original el 2016-03-04. [Consulta: 12 març 2013].
* ↑ Kristensen, Gustav N. 2010.

## Enllaços externs

* Biografia
# Kalanchoe brachyloba

Kalanchoe brachyloba és una espècie de planta suculenta del gènere Kalanchoe, de la família de les Crassulaceae.

## Descripció

És un arbust perenne o bienal, completament glabre, de 0,6 a 2 m d'alçada, amb tubercles d'arrel subglobosa o napiforme o rizoma llenyós.
Les tiges són simples, teretes, erectes, de color verd.
Les fulles són subrosulades, sèssils o subsèssils, carnoses, molt suculentes, lanceolades, oblongues, ovades, el·líptiques a espatulades, glauques, de color gris-verd, més o menys tenyides de vermell al llarg dels marges, de 5 a 28 cm de llarg i de 2,5 a 8 cm d'ample, punta obtusa o arrodonida, base atenuada, clarament amplexicaule, els marges solen ser lobulats o crenats o sencers i ondulats.
La inflorescència en forma de cima corimbosa densa i plana, de 5 a 45 cm, pedicels de 6 a 15 mm.
Les flors són erectes, calze de color verd pàl·lid, tub de 0,7 a 1,5 mm, sèpals lanceolats a àmpliament triangulars, obtusos, carnosos, de 0,7 a 5 mm de llarg i de 1,5 a 2,7 mm d'ample, tub de corol·la de 4 angles-cilíndric a gairebé piramidal, de color verd groguenc, de 10 a 15 mm, pètals ovats a semi-orbiculars, aguts, de groc a groc ataronjat, de 2 a 5 mm de llarg i de 2 a 4 mm d'ample.

## Distribució

Planta mol estesa al sud d'Àfrica, des de la Rep. Dem. del Congo fins a Moçambic, Namíbia i Sud-àfrica. Creix al bosc, en terres arenoses o pedregoses o fissures de roca.

## Taxonomia

Kalanchoe brachyloba va ser descrita per Friedrich Martin Josef Welwitsc i publicada a Flora of Tropical Africa 2: 392. 1871.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
brachyloba: epítet format per les paraules gregues βραχύ (brachy) = 'curt' i λοβός (lobos) = 'lòbul', en referència als curts segments de la corol·la.

### Sinonímia

* Kalanchoe multiflora Schinz (1888)
* Kalanchoe baumii Engler & Gilg (1903)
* Kalanchoe pyramidalis Schönland (1907)
* Kalanchoe pruinosa Dinter (1923)

## Referències

* ↑ «Kalanchoe brachyloba». International Crassulaceae Network.
* ↑ «Kalanchoe brachyloba Welw. ex Oliv.». Tropicos.org. Missouri Botanical Garden.
* ↑ Eggli, Urs; Newton, Leonard E. «Etymological Dictionary of Succulent Plant Names».
# La Farga (Saldes)

La Farga és un edifici del municipi de Saldes (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia d'estructura clàssica coberta a dues vessants i amb carener paral·lel a la façana, orientada a tramuntana. Aquesta façana disposa d'una porta feta amb grans dovelles i a banda i banda de la mateixa s'obren dos finestres simètriques i allindanades. Pel costat de migdia s'obra una galeria amb balcons de ferro forjat; tot plegat conforma una gran balconada.

## Història

La masia de la Farga es va construir a finals del s. XVII o començaments del xviii. Situada al peu de la riera de l'Aigua de Valls, era propietària del veí molí fariner del mateix nom que també tenia una petita serradora.
El nom sembla indicar uns orígens més antics associats amb l'activitat extractiva del ferro i la seva posterior elaboració; amb tot, aquesta activitat es deuria abandonar en època moderna.

## Referències

* 1 2 3 «La Farga». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Atletisme als Jocs Olímpics d'estiu de 1900 - 2.500 metres obstacles masculins

Atletisme at the Jocs Olímpics d'estiu de 1900 :
| Proves de pista |||
| 60 m | homes |
| 100 m | homes |
| 200 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| 200 m tanques | homes |
| 400 m tanques | homes |
| 2.500 m obstacles | homes |
| 4.000 m obstacles | homes |
| 5.000 m per equips | homes |
| Marató | homes |
| Salt de llargada | homes |
| Triple salt | homes |
| Salt d'alçada | homes |
| Salt de perxa | homes |
| Salt de llargada aturat | homes |
| Triple salt aturat | homes |
| Salt d'alçada aturat | homes |
| Llançament de pes | homes |
| Llançament de disc | homes |
| Llançament de martell | homes |
La prova dels 2500 metres obstacles masculina va ser una de les proves d'atletisme que es va dur a terme als Jocs Olímpics de París de 1900. La prova es va disputar el 15 de juliol de 1900 i hi prengueren part sis atletes representants de sis països. Era la primera vegada que es disputava una prova d'obstacles als Jocs Olímpics i ho feu en un estadi de 500 metres de circumferència, al qual hagueren de donar cinc voltes. Els atletes havien de superar tanques, murs de pedra i una bassa. L'endemà es disputà la prova dels 4000 metres obstacles.

## Medallistes

| Or | Plata | Bronze |
| George Orton | Sidney Robinson | Jacques Chastanié |

## Rècords

Cap, ja que era la primera vegada que es disputava aquesta prova. És l'única vegada que s'ha disputat aquesta distància en uns Jocs Olímpics.

## Resultats

| Posició | Atleta | Temps |
| | George Orton | 7' 34,4" |
| | Sidney Robinson | 7' 38,0" |
| | Jacques Chastanié | desconegut |
| 4 | Arthur Newton | desconegut |
| 5 | Hermann Wraschtil | desconegut |
| 6 | Franz Duhne | desconegut |
Orton va rodar durant bona part de la cursa en quarta posició, sols per davant de Wraschtil i Duhne, però a la darrera volta supera els tres atletes que es trobaven per davant per aconseguir la victòria.

## Referències

* Comitè Olímpic Internacional.
* De Wael, Herman. Herman's Full Olympians: "Athletics 1900". Accés 18 de març de 2006. Consultable a Herman's Full Olympians: "Athletics 1900" Arxivat 2006-02-11 a Wayback Machine..
* Mallon, Bill. The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Florensovita

La florensovita és un mineral de la classe dels sulfurs que pertany al grup de la carrollita. Va ser anomenada en honor de Nikolai Aleksandròvitx Florensov (1909 - 1986), geòleg director de l'Institut de l'Escorça Terrestre, Irkutsk, Rússia.

## Característiques

La florensovita és un sulfur de fórmula química Cu(Cr$_{1.5}$Sb$_{0.5)}$S₄. Cristal·litza en el sistema cúbic. Es troba en grans de fins a 0.8 mm, amb aparença d'escòria; també en sobrecreixements en eskolaïta-karelianita. La seva duresa a l'escala de Mohs és 5.
Segons la classificació de Nickel-Strunz, la florensovita pertany a «02.D - Sulfurs metàl·lics, amb proporció M:S = 3:4» juntament amb els següents minerals: bornhardtita, carrol·lita, cuproiridsita, cuprorhodsita, daubreelita, fletcherita, greigita, indita, kalininita, linneïta, malanita, polidimita, siegenita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodoestannita, toyohaïta, brezinaïta, heideïta, inaglyita, konderita i kingstonita.

## Jaciments

La florensovita va ser descoberta a la pedrera de marbre Pereval, a Slyudyanka (àrea del llac Baikal, óblast d'Irkutsk, Rússia). Es tracta de l'únic indret on ha estat descrita aquesta espècie mineral.

## Referències

* 1 2 «Florensovite» (en anglès). Mindat. [Consulta: 19 desembre 2019].
* ↑ «Florensovite» (en anglès). Handbook of Mineralogy. Arxivat de l'original el 30 de gener 2021. [Consulta: 23 gener 2021].
# Numitori Puil·le

Numitori Puil·le (en llatí Numitorius Puillus) era un membre de l'element dirigent de la ciutat de Fregellae que es va revoltar i va entregar la seva ciutat natal al pretor romà Luci Opimi l'any 125 aC a canvi d'obtenir la ciutadania romana.
Opimi va entrar a la ciutat i la va destruir, i Numitori va obtenir la ciutadania. La seva filla, Numitòria, es va casar amb Marc Antoni Crètic.

## Referències

* ↑ [https://quod.lib.umich.edu/m/moa/acl3129.0002.001/1225?rgn=full+text;view=image;q1=NumitoriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1215. ]
# Pomponi Silvà

* Per a altres significats, vegeu «Pompeu Silvà».
Pomponi Silvà (en llatí Pomponius Silvanus) va ser un magistrat romà del segle i. Formava part de la gens Pompònia, una antiga gens romana d'origen plebeu.
Va ser procònsol d'Àfrica en el regant de Neró. Va ser acusat d'abusos pels provincials, però el van absoldre a causa de la seva edat i de què era molt ric i no tenia fills.
Alguns autors suposen que aquest Pomponi Silvà era la mateix persona que Pompei o Pompeu Silvà perquè Tàcit descriu a Pomponi com a ric i vell, cosa que coincideix amb el que se sap de Pompeu Silvà.

## Referències

* ↑ Tàcit. Historia de Roma II,86
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 826-827.
# Juravlivka (Txornomórske)

* Per a altres significats, vegeu «Juravliovka».
Juravlivka (en (ucraïnès): Журавлівка) és un poble de la República Autònoma de Crimea a Ucraïna, que el 2014 tenia 145 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Las Reveras

Las Reveras o lei Reveras (en francès, Les Révoires [lere'vwar] i en espanyol, Las Revoires [lasre'bojres]) és un sector de Mònaco, dins l'anciana comuna de la Condamina. Porta el número estadístic 08. Sa superfície és de 75699 metres quadrats.
Una part del camí conegut com el Camin de las Reveras és, amb 161 metres, el punt més alt de Mònaco.
Aquí s'hi troba el famós Jardin Exòtic de Mònegue, creat per Albert II de Mònaco. La inclinació que caracteritza el barri proveeix d'unes vistes impressionants de la Ròca i del Mediterrani.
# Barraca (desambiguació)

«Barraca» té aquests significats:
* Barraca, edificació petita de caràcter tradicional
** Barraca de vinya
** Barraca d'horta
* Barraca (dolmen), dolmen al municipi de Tarerac (Catalunya Nord, departament dels Pirineus Orientals)
* Barraca (caça)
* La barraca, novel·la de l'autor valencià Vicent Blasco Ibáñez
* La barraca (sèrie de televisió), sèrie de televisió dirigida per León Klimovsky i estrenada per Televisió Espanyola el 1979
* La barraca (pel·lícula), pel·lícula mexicana dirigida per Roberto Gavaldón el 1945
* La Barraca, grup de teatre espanyol de la dècada del 1930
* La Barraca d'Aigües Vives, llogaret de la Vall d'Aigües Vives, la Ribera
* Solei de la Barraca, caseria del municipi de Castellbell i el Vilar, Bages
* Carena de la Barraca, serra entre els municipis de Rupit i Pruit i de Sant Hilari Sacalm, Osona
* Puig de la Barraca, muntanya del municipi de Vilaür, l'Alt Empordà
* Tossal de la Barraca, muntanya del municipi d'Ivars de Noguera, la Noguera
* Turó del Pla de la Barraca, muntanya entre els municipis del Brull i de Viladrau, Osona
# Osteodiscus cascadiae

Osteodiscus cascadiae és una espècie de peix pertanyent a la família dels lipàrids.

## Descripció

* El mascle fa 7,4 cm de llargària màxima i la femella 8,5.
* Nombre de vèrtebres: 51-56.

## Hàbitat

És un peix marí i batidemersal que viu entre 1.900 i 3.000 m de fondària.

## Distribució geogràfica

Es troba al Pacífic nord-oriental: des de la Colúmbia Britànica (el Canadà) fins a Oregon (els Estats Units).

## Observacions

És inofensiu per als humans.

## Referències

* ↑ Stein D. L., 1978. A review of the deepwater Liparidae (Pisces) from the coast of Oregon and adjacent waters. Occas. Pap. Calif. Acad. Sci. Núm. 127. 1-55.
* ↑ uBio (anglès)
* ↑ Stein, D. L., 1978. A review of the deepwater Liparidae (Pisces) from the coast of Oregon and adjacent waters. Occasional Papers California Academy of Sciences Núm. 127: 1-55.
* ↑ The Taxonomicon (anglès)
* 1 2 3 4 FishBase (anglès)
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ McAllister, D.E., 1990. A list of the fishes of Canada. Syllogeus Núm. 64. Nat. Mus. Nat. Sci., Ottawa, el Canadà. 310 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Pitruk, D. L. i V. V. Federov, 1990. A new species of the genus Osteodiscus Stein (Liparididae) from the Sea Okhotsk. J. Ichthyol. 30(8): 112-118.

## Enllaços externs

* AQUATAB
# ODM

ODM té els següents significats:
* Objectius de Desenvolupament del Mil·lenni, document amb vuit propòsits per al desenvolupament humà signat l'any 2000 pels membres de les Nacions Unides
* Omnibike Dynamo Moscou, equip ciclista professional històric de Rússia
* Ordre de magnitud, classe d'escala d'una magnitud, sovint de proporció 10
* Original Design Manufacturer, fabricant de productes que després seran comercialitzats per altres marques
* Object Data Manager, base de dades del sistema operatiu AIX, que conté informació sobre el propi sistema
* .odm, extensió dels fitxers de documents mestres del format OpenDocument, vegeu OpenDocument#Tipus de fitxers